armvectores/hy_wikipedia_2023 huggingface dataset:
X+Y

X+Y (անգլ.՝ X+Y), ռեժիսոր Մորգան Մեթյուզի 2014 թվականի բրիտանական ֆիլմը։ Ֆիլմի պրեմիերան տեղի է ունեցել Տորոնտոյի կինոփառատոնում 2014 թվականի սեպտեմբերի 5-ին։


== Սյուժե ==
Աուտիկ Նեյտոն Էլլիսի մանուկ հասակում նրա հայրը մահանում է ավտովթարից։ Ավելի ուշ մայրը նրա մոտ նկատում է մաթեմատիկական հակումներ և նրա հետ սկսում է պարապել դասախոս Հեմֆրիսը, ով երիտասարդ տարիքում մասնակցել էր միջազգային մաթեմատիկայի օլիմպիադային, բայց հիմա տառապում էր բազմակի սկռելոզով։ Պատանի տարիքում Նեյտոնին ուղարկում էն Տեյբեյ, որտեղ պետք է անցկացվեր թմի ընտրություն՝ օլիմպիադային մասնակցելու համար։ Այնտեղ, իր հասակակիցների հետ շփումում նա ստիպված է լինում բախվել դժվարությունների, ինչպես նաև գտնել առաջին սեր։


== Դերերում ==
Էյսա Բաթերֆիլդ՝ Նեյտան Էլլիս
Ռեյֆ Սփոլլ՝ Մարտին Հեմֆրիս
Սալլի Հոկինս՝ Ջուլի Էլլիս
Էդդի Մարսան՝ Ռիչարդ
Ջո Յանգ՝ Չժանգ Մեյ
Մարտին ՄակԿան՝ Մյքլ Էլլիս
Ջեյք Դեյվիս՝ Լյուկ Շելթոն
Ալեքս Լոուտեր՝ Այզեկ Կուպեր
Ալեքսա Դեյվիս՝ Ռեբեկկա Դանն


== Արձագանքներ ==
Ֆիլմը քննադատների դրական արձագանք է ստացել։ Rotten Tomatoes կայքում, որը հիմնված է 66 գրախոսության վրա, 10-ից 6,6 միջին  միավորով, ֆիլմը ստացել է 86% գնահատական։


== Ծանոթագրություններ ==


== Արտաքին հղումներ ==
Պաշտոնական էջ
«X+Y»(անգլ.) ֆիլմը Internet Movie Database կայքում
X+Y(անգլ.) ֆիլմը Rotten Tomatoes կայքում
«X+Y»(անգլ.) ֆիլմը Box Office Mojo  կայքում
«X+Y»(անգլ.) ֆիլմը Metacritic կայքում:
Սոպկա

Սոպկա (ռուս, сопка),
1․ կլորավուն գագաթով բլուրների կամ մեկուսացած լեռների ընդհանուր անվանումը Ղազախստանում, Անդրբայկալում և ԽՍՀՄ Հեռավոր Արևելքում։ Կամչատկաում և Կուրիլյան կզիներում սոպկա անվանում են հրաբուխներին (Կլյուչևսկայա սոպկա, Ավաչինյան սոպկա են), Ղրիմում և Կովկասում՝ ցեխահրաբուխներին։
2․ Հնագիտության մեջ սոպա անվանում են դամբանաթմբերին (4 մ և ավելի բարձրությամբ)։
Նետող մեքենաներ

Նետող մեքենաներ, հին և միջին դարերում թշնամու կենդանի ուժը ոչնչացնելու և պաշտպանական կառույցներն ավերելու նպատակով կիրառվող ռազմական մեքենաներ։ Նետող մեքենաների կառուցվածքը հիմնված է ոլորված և ձգված թելքերի (ջիլեր, մազեր ևն) էներգիայի օգտագործման վրա։ Նետող մեքենաներ հայտնի էին դեռ Հին Արևելքում (Ասորեստանում, Հնդկաստանում և այլն), Հին Հունաստանում և հատկապես Հին Հռոմում։ Այդ մեքենաները բաժանվում էին կատապուլտների և բալիստների։ V դարում Բյուզանդիայում սկսեցին կիրառել նետող․ մեքենաների նոր տեսակ՝ ֆրոնդիբոլը։
(4870) Շչերբան

(4870) Շչերբան (անգլ.՝ Shcherbanʹ), աստերոիդ աստերոիդների գոտու արտաքին մասում։ Հայտնաբերվել է 1989 թվականի հոկտեմբերի 25-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,212903 ա. մ., առավելագույնը մոտենում է 2,9566 ա. մ. հեռավորության վրա և հեռանում 3,4692 ա. մ.։ Արեգակի շուրջ մեկ ամբողջական պտույտ է կատարում 2103,51 երկրային օրվա ընթացքում, իր ուղեծրով շարժվելով միջինում 0,171142 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4870) Շչերբան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինջերլի

Ինջերլի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վաթեռլոո (կամուրջ)

Անվան այլ կիրառումների համար տե՛ս՝ Վաթեռլոո (այլ կիրառումներ)
Վաթեռլոո կամուրջ (անգլ.՝ Waterloo Bridge), Թեմզա գետի վրայով ուղանցույց կամուրջ է Լոնդոն քաղաքում։ Երկարությունը 381 մետր է, լայնությունը՝ 24։ Միացնում է Վեսթմինսթերը Լամբեթին։ Կառուցվել է 1945 թվականին 1817 թ.-ին կառուցված նույնանուն կամրջի տեղում։ Անվանվել է ի պատիվ Վաթեռլոոյի ճակատամարտի հաղթանակի։ Կառուցվածքով շատ նման է Լոնդոնի կամրջին, բայց Վաթեռլոոն ունի չորս հենասյուն, իսկ Լոնդոնի կամուրջը՝ երկու։


== Հղումներ ==

 Մեդիաֆայլեր Վաթեռլոո կամուրջ թեմայով Վիքիպահեստում:
Ենթալպյան մարգագետին

Ենթալպյան մարգագետին, կենսաբանական բնության հուշարձան Հայաստանում։ Բնության հուշարձանը գտնվում է Հայաստանի Հանրապետության Գեղարքունիքի մարզում, Դրախտիկ գյուղի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Թոզաթ

Թոզաթ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մ.թ.ա. 81


== Դեպքեր ==


== Ծնունդներ ==


== Մահեր ==
Կալմե (գյուղ, Պիլտսամաա շրջան)

Անվան այլ կիրառումների համար տե՛ս՝ ԿալմեԿալմե (էստ․՝ Kalme), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 87 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆեդորովկա (գյուղ, Բոգոդարովկայի գյուղական խորհուրդ)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Ֆեդորովկա գյուղում բնակվում էր 85 մարդ։ Բնակավայրը զբաղեցնում է 0,425 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
No Leaf Clover

No Leaf Clover, մետալլիկա և «San Francisco Symphony» խմբերի S&M կենդանի ալբոմի 8-րդ երգը։ Երգը այն երկու երգերից մեկն է, որ ներառվել են խմբերի համագործակցության մեջ 1999 թվականին։ Այն սկսվում է հատվածով, որ կատարվում է նվագախմբի կողմից մինչ Ջեյմս Հեթֆիլդի մուտքը։ Այս երգը համարվում է խմբի 4-րդ լավագույն երգը Բիլլբորդի լավագույն հիմնական ռոք երգերի չարտում։ Այն մնացել է առաջին հորիզոնականում 7 շաբաթ։


== Երգացանկ ==


== Չարտեր ==


== Թողարկումը ==


== Ծանոթագրություններ ==


== Արտաքին հղումներ ==
Երգի տեսահոլովակը Youtube-ում
Վալենտին Պեչատին

Վալենտին Ալեքսանդրովիչ Պեչատին (ռուս.՝ Печатин Валентин Александрович, մարտի 18, 1920(1920-03-18), Ռյազան, Խորհրդային Ռուսաստան - փետրվարի 21, 2006(2006-02-21), Սանկտ Պետերբուրգ, Ռուսաստան), խորհրդային նկարիչ, ծովանկարիչ, Ռուսաստանի Դաշնության վաստակավոր նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։


== Կենսագրություն ==
Վալենտին Ալեքսանդրովիչ Պեչատինը ծնվել է 1920 թվականի մարտի 18-ին Շիլովոյում, որտեղ նրա հայրը՝ երկաթուղային աշխատող, ուղարկվել էր աշխատանքի մոր հետ միասին։ Շատ տեղեկագրքերում որպես Պեչատինի ծննդյան վայր նշվում է Ռյազանը, որտեղ նրա ծնողները ապրում էին։ Սովորել է Ռյազանի գեղարվեստական տեխնիկումում (1934-1937)։ Մասնակցել է Հայրենական մեծ պատերազմին։
1945 թվականին ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի նկարչական ֆակուլտետը, սովորել է Բորիս Ֆոգելի, Գենրիխ Պավլովսկու, Սեմյոն Աբուգովի, Անդրեյ Միլնիկովի, Վիկտոր Օրեշնիկովի մոտ։ 1951 թվականին ինստիտուտը պրոֆեսոր Վիկտոր Օրեշնիկովի արվեստանոցում՝ ստանալով գեղանկարչության նկարչի որակավորում։ Դիպլոմային աշխատանք եղել է «Մեծ երդում Լենինի գերեզմանի մոտ» (ռուս.՝ «Великая клятва у гроба Ленина») նկարը։
Մասնակցել է ցուցահանդեսների 1951 թվականից՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Լենինգրադի նկարիչների միության անդամ է 1952 թվականից։ Ստեղծել է մարտանկարներ, դիմանկարներ, բնանկարներ։ 1952 թվականին հրավիրվել է Ռազմածովային նավատորմի ծովանկարիչների ստուդիա։ Այդ պահից սկսած՝ ծովային թեման դարձել է նկարչի ստեղծագործության գլխավոր թեման։ 1963-1987 թվականներին Պեչատինը ղեկավարել է Լենինգրադի Կենտրոնական ռազմածովային թանգարանին կից ծովանկարիչների ստուդիան։ Պեչատինի նկարներից են՝ «Ձմեռային փոթորիկ» (համահեղինակությամբ) (1951), «Կնոջ դիմանկարը» (1953), «„Սևաստոպոլ“ գծանավը Սևաստոպոլի մարտարշավում» (1954), «Հաջող հրաձգություններից հետո» (1955), «Փետրվարյան հեղափոխությունը Հելսինգֆորսում» (1956), «Հանուն հայրենիքի» (1957), «Հինգի սխրանքը» (1960), «Պատմություն խիզախության մասին» (1961), «1-ին աստիճանի կապիտան Իոսելիանիի դիմանկարը» (1964), «Նավահանգիստ Ստոկհոլմում» (1968), «Հերոսի մայրը» (1975), «Ս-13 սուզանավի սխրանքը» (1976), «Նավակները մարտական վարժությունների ժամանակ» (1979), «Մառախլապատ առավոտ» (1993) և այլն։
80-ականների և 90-ականների սահմաններում Վալենտին Պեչատինի աշխատանքները Լենինգրադի նկարիչների աշխատանքների ցուցադրությունների կազմում ներկայացվել են եվրոպացի հանդիսատեսին արտասահմանյան մի շարք ցուցահանդեսներում։
Մահացել է 2006 թվականի փետրվարի 21-ին Սանկտ Պետերբուրգում կյանքի 86-րդ տարում։
Վալենտին Պեչատինի ստեղծագործությունները գտնվում են թանգարաններում և մասնավոր հավաքածուներում Ռուսաստանում, Ճապոնիայում, Ֆրանսիայում, Մեծ Բրիտանիայում, Կորեայում, Չինաստանում, Ֆինլանդիայում և այլ երկրներում։


== Ծանոթագրություններ ==


== Աղբյուրներ ==
Կենդանածնություն

Կենդանածնություն, սերունդներ վերարտադրելու եղանակ։ Սաղմը զարգանում է մայրական օրգանիզմում, ընկերքի միջոցով սնվում և գազափոխանակություն է կատարում։ Ծնվում են ձվաթաղանթներից ազատ, բավական զարգացած ձագեր։ Կենդանածնությունը հակադրվում է ձվածնությանը, երբ սաղմի զարգացումը և ձվաթաղանթներից ազատվելը կատարվում է մայրական օրգանիզմից դուրս։ Առանձին կենդանիների (օրինակ՝ կարիճների, որոշ օձերի ու մողեսների) մոտ ձվակենդանածնություն սաղմը լրիվ զարգացման է հասնում ձվի մեջ, սակայն ձվաթաղանթներից ազատվում է միայն ձվադրումից հետո։
Կենդանածնություն անողնաշարավորներից հատկանշական է որոշ աղեխորշավորների, հոդվածոտանիների, փափկամորթների, որդերի և այլն։ Քորդավորներից կենդանածին են ձկները, երկկենցաղները, սողունները, կաթնասունները (բացի եքիդնայից ու բադակտուցից), այդ թվում և մարդը։ Կենդանածնության դեպքում սաղմը կարող է զարգանալ ձվարանում, ձվատար խողովակներում կամ նրանց փողերում, ինչպես նաև հեշտոցում։
Լետկի (գյուղ, Դերաժնյայի շրջան)

Անվան այլ կիրառումների համար տե՛ս՝ ԼետկիԼետկի (ուկրաիներեն՝ Літки), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Լետկի գյուղում բնակվում էր 390 մարդ։ Բնակավայրը զբաղեցնում է 1512 կմ² տարածք։ Բնակչության խտությունը կազմում էր 257,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սենա Մադուրեյրա

Սենա Մադուրեյրա (պորտ.՝ Sena Madureira), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Սենա Մադուրեյրայի գավառի կազմի մեջ։ Բնակչությունը կազմում է 34 230 մարդ՝ 2007 թվականի տվյալներով։ Գրավում է 25 278,095 կմ2 տարածք։ Բնակչության խտությունը՝ 1,4 մարդ/կմ²։


== Պատմություն ==
Քաղաքը հիմնադրվել է 1904 թվականի սեպտեմբերի 25-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 234 381 346 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 7104,83 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,652 (տվյալները՝ ՄԱԿ-ի զարգացման ծրագրի)։
Գոմար

Գոմար (վրաց.՝ გომარო), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1560 մետր բարձրության վրա։ Շրջկենտրոն Ադիգենից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 406 մարդ։


== Ծանոթագրություններ ==
Գաստոնի աղբյուր

Գաստոնի աղբյուր, գետակ Կիլիկիայում, նրա հարավ-արևելյան մասում։ Սկիզբ է առնում Ամանոսի լեռներից և հոսում է Գաստոն բերդի մոտով, թափվում է մի փոքրիկ լճակ։ Գետակի վրա միջին դարերից կառուցված քարակերտ կամուրջներից մեկը պահպանվել է առ այսօր։


== Ծանոթագրություններ ==
Թռչնոց բույն

Թռչնոց բույն (անգլ.՝ Bird's nest), 1922 թվականին Լիբանանի Ջիբեյլ (Բիբլոս) քաղաքում դանիացի միսիոներուհի Մարիա Յակոբսենի կողմից հիմնված որբանոց-վարժարան, որտեղ հանգրվանել են Հայոց ցեղասպանությունից մազապուրծ հայ որբերը։


== Պատմություն ==
Մարիա Յակոբսենը եղել է Խարբերդում գործող Դանիացի եկեղեցասեր տիկնանց ընկերության միսիոներուհի, այնուհետև հաստատվել է Լիբանանում և իր մարդասիրական առաքելությունը շարունակել Միքայել ավանում, ապա՝ Սայդայի մոտակայքում հաստատված «Թռչնոց բույն» որբանոցներում։

1928 թվականին, երբ Ջիբեյլում փակվում է տղաների որբանոցը, «Թռչնոց բույնը» տեղափոխվում է նրա վայրը, որտեղ Մարիա Յակոբսենը փրկել, խնամել ու հայեցի է կրթել հազարավոր որբ-որբուհիների և արժանացել «Մամա» անվանը։ Իր ցանկության համաձայն` Յակոբսենը թաղվել է «Թռչնոց բույն» որբանոցի բակում։
1960 թվականին՝ Մարիա Յակոբսենի մահից հետո, «Թռչնոց բույն» որբանոցի տնօրենի պաշտոնը զբաղեցրել են Դանիացի եկեղեցասեր տիկնանց ընկերության ներկայացուցիչներ Աննա Յակոբսենը, Մագդա Սորենսենը, Օլուֆ Պաասկեն և Յոն Սկյուբին։ 1970 թվականին «Թռչնոց բույնը» հանձնվել է Կիլիկիո կաթողիկոսության տնօրինությանր։ «Թռչնոց բույնում» կարող են սովորել մշտապես Ջիբեյլում բնակվող հայ ընտանիքների երեխաները։ 2002 թվականին «Թռչնոց բույնը» ունեցել է 160 աշակերտ։


== «Թռչնոց բույն» թանգարան ==

2015 թվականի հուլիսի 18-ին Հայոց ցեղասպանության 100-րդ տարելիցի միջոցառումների շարքում «Թռչնոց բույն» որբանոցի ամենահին շենքերից մեկում բացվել է Հայոց ցեղասպանության որբերի թանգարանը, որը նույնպես կրում է «Թռչնոց բույն» անվանումը։
Թանգարանի երեք բաժիններում ներկայացված են Հայոց ցեղասպանությանը, որբերի կյանքին և հայ ժողովրդի վերածննդին վերաբերող նկարներ, տեղեկություններ և իրեր։


== Ծանոթագրություններ ==


== Արտաքին հղումներ ==
Պաշտոնական կայք Archived 2016-01-09 at the Wayback Machine.
Իկաբյա

Իկաբյա (ռուս.՝ Икабья), քաղաքատիպ ավան Ռուսաստանի, Անդրբայկալյան երկրամասի Կալարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոգիր

Մոգիր (վրաց.՝ მოგირი), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Մոգիր գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 10 մետր բարձրության վրա։
Մոգիրը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Մոգիրի հեռավորությունը կազմում է 11 կմ։


== Բնակչություն ==
Ըստ 2014 թվականի մարդահամարի տվյալների՝ Մոգիրի բնակչությունը կազմում է 137 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Չերկասիի մարզ

Չերկասիի մարզ (ուկրաիներեն՝ Черка́ська о́бласть), մարզ Ուկրաինայի կենտրոնական մասում։ Հիմնվել է 1954 թվականի հունվարի 7-ին։ Հյուսիսից սահմանակից է Կիևի մարզի, արևելքից Պոլտավայի, հարավից Կիրովոգրադի, իսկ արևմուտքից Վիննիցայի մարզերի հետ։ Վարչական կենտրոնն է Չերկասի քաղաքը։


== Մարզի վարչական կառուցվածք ==


=== Ընդհանուր տեղեկություններ ===
Չերկասիի մարզի վարչական կենտրոնն է Չերկասի քաղաքը։
Մարզի վարչական միավորների քանակները՝

շրջաններ - 20;
բնակավայրեր - 855, այդ թվում՝
գյուղական - 824;
քաղաքային - 31, այդ թվում՝
քաղաքատիպ ավաններ - 15;
մարզային նշանակության քաղաքներ - 6;
շրջանային նշանակության քաղաքներ - 10;
գյուղական խորհուրդներ - 525։Մարզում տեղական ինքնակառավարումը իրականացվում է Չերկասիի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===
Չերկասիի մարզի կազմի մեջ մտնում են 20 շրջաններ՝

Գորոդիշչեի շրջան
Դրաբովի շրջան
Ժաշկովի շրջան
Զվենիգորոդկայի շրջան
Զոլոտոնոշայի շրջան
Կամենկայի շրջան
Կանևի շրջան
Կատերինոպոլի շրջան
Կորսուն-Շևչենկովսկիի շրջան
Լիսյանկայի շրջան
Մանկովկայի շրջան
Մոնաստիրիշչեի շրջան
Սմելայի շրջան
Տալնոեի շրջան
Ումանի շրջան
Խրիստիանովկայի շրջան
Չերկասիի շրջան
Չիգիրինի շրջան
Չեռնոբայի շրջան
Շպոլայի շրջան


=== Քաղաքներ ===
Մարզային նշանակության քաղաքներ՝

Չերկասի
Վատուտինո
Կանև
Զոլոտոնոշա
Սմելա
Ուման


== Բնակչություն ==
Չերկասիի մարզում բնակվում են ավելին քան 1,2 միլիոն մարդ կամ Ուկրաինայի բնակչության 2,86 %։


=== Բնակչության ազգային կազմ ===
Չերկասիի մարզում բնակվում են 130 ազգերի ներկայացուցիչներ։ Գերակշռում են ուկրաինացիները (ավելին քան 93%) և ռուսները (ավելին քան 5%)։ Ստորև բերվում է մարզի բնակչության ազգային կազմը 2001 թվականի մարդահամարի արդյունքներով`


=== Խոշոր բնակավայրեր ===


== Տես նաև ==
Ուկրաինայի վարչական բաժանում


== Ծանոթագրություններ ==
Օրլովո (գյուղ, Գլինկովսկի շրջան)

Անվան այլ կիրառումների համար տե՛ս՝ ՕրլովոՕրլովո (ռուս.՝ Орлово), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թռչող սարք

Թռչող ապարատ, ղեկավարվող հարմարանք մոլորակի մթնոլորտում կամ տիեզերական տարածությունում թռչելու համար։ Թռչող ապարատն օգտագործվում է մարդկանց և բեռների փոխադրման, գյուղատնտեսական, շինարարական աշխատանքների, գիտական հետազոտությունների, ռազմական նպատակների համար։ Տարբերակում են մթնոլորտային և տիեզերական թռչող ապարատներ։ Մթնոլորտային թռչող ապարատներն իրենց հերթին բաժանվում են երկու դասի՝ օդից թեթև և օդից ծանր ապարատներ։
Յաստրեբի (գյուղ, Վյազեմսկի շրջան)

Յաստրեբի (ռուս.՝ Ястребы), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անահիտ Ճանճիկյան

Անահիտ Ճանճիկյան (Գույումջան) (դեկտեմբերի 30, 1923(1923-12-30), Բոստոն, ԱՄՆ - հուլիսի 25, 2012(2012-07-25), Նյու Յորք, Նյու Յորք, ԱՄՆ), հայ նկարիչ։


== Կենսագրություն ==
Անահիտ Ճանճիկյանը ծնվել է 1923 թվականի դեկտեմբերի 30-ին Բոստոնում։ Երեք տարի սովորել է Նյու Յորքի գեղարվեստի ստուդիայում։ 1947 և 1951 թվականներին կազմակերպել է իր անհատական ցուցահանդեսները։ Բնանկարների և դիմանկարների հեղինակ է։ Նրա նկարները ցուցադրվել են մի շարք ցուցասրահներում և հանրահայտ թանգարաններում։ Դասավանդել է նկարչություն։ Մահացել է Նյու Յորքում 2012 թվականին հուլիսի 25-ին։


== Ծանոթագրություններ ==
Ֆրիդա Գուստավսոն

Ֆրիդա Գուստավսոն (շվեդերեն՝ Frida Gustavsson; հունիսի 6, 1993(1993-06-06), Ստոկհոլմ, Ստոկհոլմ, Շվեդիա), շվեդ մոդել:


== Կարիերա ==
Գուստավսոնը տեղական մակարդակում սկսեց մոդելային կարիերան 2008 թվականին և նույն տարում նա տեղափոխվեց Ճապոնիա մոդելային վարպետություն ձեռք բերելու նպատակով: Նա բացեց Valentino Haute Couture 2013 թվականի աշնան ցուցադրությունը Փարիզում: Դրանից հետո, նա քայլեց Shiatzy Chen-ի, Louis Vuitton-ի, Chanel-ի, Lanvin-ի, Carolina Herrera-ի, Fendi-ի, Christian Dior-ի, Jil Sander-ի, Alexander McQueen-ի, Anna Sui-ի, Marc Jacobs-ի, Michael Kors-ի, Calvin Klein-ի, Oscar de la Renta-ի, Emilio Pucci-ի, Celine-ի, Hermès-ի, Jean Paul Gaultier-ի, Dolce & Gabbana-ի, Givenchy-ի, Yves Saint Laurent-ի, Ralph Lauren-ի, Blumarine-ի, և Versace-ի ցուցադրություններին: Նա նաև քայլեց Victoria's Secret Fashion Show 2012-ին։ Գուստավսոնը նաև Maybelline-ի նոր դեմքն է, նա սկսեց աշխատել նրանց համար գովազդներում 2013 թվականի վերջից։ Նա չորրորդ ամենապահանջված մոդելն էր 2010 շրջանի, Կասիա Ստրուսից, Լյու Վենից, և Կոնստանս Յաբլոնսկիից հետո:Գուստավսոնը եղավ Elle, W, Numéro, ամերիկյան, իտալական, ֆրանսիական, բրիտանական, գերմանական և ճապոնական Վոգ, L'Officiel, Crash, և այլ ամսագրերում: 2010 թվականի մարտին, նա հայտնվեց գերմանական Vogue-ի կազմում: Նա հայտնվեց Marc Jacobs-ի, Jill Stuart-ի, Anna Sui-ի, H&M-ի, Max Mara-ի, Tiger of Sweden-ի և Prada-ի գովազդային արշավներում: 2011 թվականին Գուստավսոնը հաղթել է Elle Շվեդիայի տարվա մոդել մրցանակը:Նա հայտնվել է Nina Ricci-ի գովազդներում:


== Անձնական կյանք ==
2011 թվականի հունիսին, Գուստավսոնը ավարտել է St Martins գիմնազիան Սունդբյուբերգում, Շվեդիա: Նա հույս ունի նորաձևության ոճաբան դառանալու և հետաքրքրված է ձևանմուշների և արտադրանքի դիզայնով։ Նա նաև ցուցաբերել է հետաքրքրություն դերասանական կարիերա սկսելուն, 2014 թվականին ասելով որ, նա հնարավոր է տեղափոխվի թատրոն կամ կինո։ Գուստավսոնը ամուսնացել է լուսանկարիչ Յալմար Ռեխլինի հետ 2015 թվականի մայիսի 30-ին Շվեդիայում։


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆրիդա Գուստավսոնը Style.com-ում
Ֆրիդա Գուստավսոնը New York ամսագրում
Ֆրիդա Գուստավսոնը Design Scene-ում
Ֆրիդա Գուստավսոն it-ում
Ֆրիդա Գուստավսոն Internet Movie Database կայքում
Օսեանա շրջան (Միչիգան)

Օսեանա շրջան (անգլ.՝ Oceana County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 3,385 կմ² է, բնակչությունը՝ 26,570 մարդ (2010 թ. տվյալներով)։ Շրջկենտրոնն է Հարթ բնակավայրը։ Կազմավորվել է 1831 թ.։
Միկլոս Գիմեշ

Միկլոս Գիմեշ (հունգ.՝ Gimes Miklós, դեկտեմբերի 23, 1917(1917-12-23), Բուդապեշտ, Ավստրո-Հունգարիա - հունիսի 16, 1958(1958-06-16), Բուդապեշտ, Հունգարական Ժողովրդական Հանրապետություն),  հունգարացի լրագրող, քաղաքական գործիչ։ Իր գործունեությամբ աչքի է ընկել 1956 թվականի Հունգարական հեղափոխության ժամանակ։ 1958 թվականի հունիսի 16-ին դավաճանության համար Իմրե Նադի և Պալ Մալետերի հետ դատապարտվել է մահապատժի։ 1989 թվականին, 31 տարի հետո, արդարացվել է։


== Կենսագրություն ==
Միկլոս Գիմեշի ծնողները հունգարացի հրեաներ էին, մասնագիտությամբ հոգեբույժներ, ովքեր դարձել էին բողոքականության ունիտարիզմ հավատքին։ Գիմեշը ներգրավվել է Հունգարիայի կոմունիստական շարժման մեջ 1942 թվականին, որպես լրագրող աշխատել է տարբեր կոմունիստական թերթերում։ 1955 թվականին հեռացվել է Հունգարիայի Աշխատանքային ժողովրդական կուսակցությունից Լասլո Ռայկին արդարացնելու կոչի համար։ Լինելով Իմրե Նադի քաղաքական ընկերը՝ կարողացել է 1956 թվականին վերականգնել իր անդամակցությունը։
1956 թվականի Հունգարական հեղափոխության ժամանակ զբաղվել է և՛ քաղաքականությամբ, և՛ հեղափոխական լրագրությամբ։ Այլ հեղափոխականների հետ միասին հիմնադրել և խմբագրել է «Magyar Szabadság» (Ազատ Հունգարիա) թերթը։ Հեղափոխության շարքերում է եղել նույնիսկ խորհրդային զորքերի ներխուժումից հետո և հիմնել է Հունգարիայի Ժողովրդավարական Անկախության շարժումը։
1956 թվականի դեկտեմբերի 5-ին Գիմեշը ձերբակալվել և բերման է ենթարկվել։ Մեկ ու կես տարի հետո Գերագույն դատարանի կողմից դատապարտվել է մահապատժի, որն իրականացվել է 1958 թվականի հունիսի 16-ին, երբ Գիմեշը 40 տարեկան էր։


== Պատկերասրահ ==

		
		


== Գրականություն ==
Révész, S. Egyetlen élet.
Շախվետիլա

Շախվետիլա, (վրաց.՝ შახვეტილა), գյուղ Վրաստանում։ Գտնվում է Կախեթի մարզի Ախմետայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 99 մարդ։


== Ծանոթագրություններ ==
Գնդապետ Շալիգինի սպասումը

«Գնդապետ Շալիգինի սպասումը» (ռուս.՝ «Ожидание полковника Шалыгина»), խորհրդային գեղարվեստական ֆիլմը, որը նկարահանել է  ռեժիսոր Թիմուր Զոլոևը 1981 թվականին։


== Սյուժե ==
1944 թվականի ամառ։ Խորհրդային զինվորների խմբին հանձնարարվել է շտապ գերմանական թիկունքից ռազմաճակատի գծով հանել խորհրդային հետախույզին։ Նրան պետք է հասցնել գնդապետ Շալիգինի (Նիկոլայ Գրինկո) մոտ, որն սպասում է կարևոր զեկուցման։ Երեք ուղեկցորդներից կենդանի է մնում միայն շարքային Բելովը (Բորիս Գալկին), որը կարողանում է հաղթահարել իրեն բաժին ընկած բոլոր փորձությունները և կատարել հրամանատարության առաջադրանքը։


== Դերերում ==
Բորիս Գալկին – շարքային Բելով, Պյոտր Իվանովիչ
Վիկտոր Պլյուտ – Գեորգի Վալերիանովիչ (հնչյունավորող՝ Վլադիմիր Զամանսկի)
Սերգեյ Կագակով – Սաշա Իվիցկի
Ալեքսեյ Զոլոտնիցկի – Ստանիկով
Յախյե Ֆայզուլաև – Շարաֆ
Ռուստամ Տուրաև – Ուլմաս
Վալերի Պոլետաև- Տելնով
Վլադիմիր Անտոնով – Սավչենկո
Իրինա Պոնոմարյովա – Յուլյա
Վլադիմիր Բորչանինով – Ագաֆոնով
Նիկոլայ Գրինկո – Շալիգին
Անատոլի Գուրև – էպիզոդ
Բորիս Մատվեև – էպիզոդ
Տատյանա Զախարովա – էպիզոդ
Դմիտրի Նալիվայչուկ – էպիզոդ
Իվան Մորոզով – էպիզոդ
Յանիս Պաուկշտելո – գերմանացի սպա
Պյոտր Յուրչենկով ավագ – կապիտան
Սերգեյ Կաչանով – էպիզոդ (լուսագրերում նշված չէ)


== Նկարահանող խումբ ==
Սցենարի հեղինակ՝ Գրիգորի Գլազով
Բեմադրող ռեժիսոր՝ Թիմուր (Թայմուրազ) Զոլոև
Բեմադրող օպերատոր՝ Իգոր Ռեմիշևսկի
Բեմադրող նկարիչներ՝ Վլադիմիր Շինկևիչ, Ալեքսեյ Բոկատով
Կոմպոզիտոր՝ Եվգենի Պտիչկին
Երգի տեքստի հեղինակ՝ Գրիգորի Գլազով
Հնչյունային օպերատորներ՝ Վ. Ֆրոլկով, Լ Կուզնիցկի
Մոնտաժող՝ Մ. Ռադկո
Ռեժիսորներ՝ Լ. Լարիոնովա, Վ. Կոլեգաև
Օպերատոր՝ Ս. Կոլբինև
Գրիմը՝ Զ. Գուբինա
Կոստյումներ՝ Ն. Մելնիչուկ
Խմբագիր՝ Ն. Նեկրասովա
Գլխավոր խորհրդատու՝ գեներալ-լեյտենանտ Գ. Ֆ. Տուրշատով
Խորհրդատուներ՝ փոխգնդապետ Վ․ Ֆալեցկ, Վ. Վենգեր
Ռեժիսորի օգնականներ՝ Մ. Իվանովա, Լ. Կարպովա, Լ. Օսիպովա, Տ. Չեռնուխա
Լույսի վարպետ՝ Վ. Լոգվինով
ԽՍՀՄ Պետկինոյի սիմֆոնիկ նվագախումբ, դիրիժոր՝ Վ. Վասիլև
Տնօրեն՝ Գալինա Սոկոլովա
Կասկադյորներ՝ Յու․ Վեյսպալ, Օլեգ Ֆեդուլով, Ա. Ֆիլատով, Ն. Սիսոև


== Տեխնիկական տվյալներ ==
ԽՍՀՄ, Օդեսայի կինոստուդիա, 1981 թվական, գունավոր, 87 րոպե։
Պրեմիերան՝ 1982 թվականի օգոստոս։


== Ծանոթագրություններ ==


== Արտաքին հղումներ ==
 «Գնդապետ Շալիգինի սպասումը» ֆիլմը  Օդեսայի կինոստուդիայի պաշտոնական կայքում
Լիտին (գյուղ, Տուրիի շրջան)

Լիտին (ուկրաիներեն՝ Літин), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1545 թվականին։
2001 թվականի տվյալներով Լիտին գյուղում բնակվում էր 316 մարդ։ Բնակավայրը զբաղեցնում է 2,58 կմ² տարածք։ Բնակչության խտությունը կազմում էր 122,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Na Na (երգ)

«Na Na», ամերիկացի երգիչ Թրեյ Սոնգզի երգը։ Այն թողարկվել է 2014 թվականի հունվարի 21-ին՝ որպես նրա «Trigga» կոչվող վեցերորդ ստուդիական ալբոմի առաջին սինգլ։ Երգը գրվել է Թրեյ Սոնգզի, DJ Mustard-ի, Սեմ Հուկի, Մայք Ֆրիի, Մերի Բրոքեթի և Ալլեն Մգրիերի կողմից։


== Տեսահոլովակ ==
Երգի տեսահոլովակի պրեմիերան կայացել է 2014 թվականի մարտի 12-ին։ Տեսահոլովակում նկարահանվել են ամերիկացի պրոֆեսիոնալ ըմբիշներ՝ Բելլա երկվորյակ քույրերը։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Ստորոժինեց (գյուղ, Գդովսկի շրջան)

Անվան այլ կիրառումների համար տե՛ս՝ Ստորոժինեց (այլ կիրառումներ)Ստորոժինեց (ռուս.՝ Сторожинец), գյուղ Ռուսաստանի Պսկովի մարզի Գդովսկի շրջանի կազմում։
Բնակչությունը 2000 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(876) Սքոթ

(876) Սքոթ (անգլ.՝ Scott), աստերոիդ աստերոիդների հիմնական գոտում։ Հայտնաբերվել է 1917 թվականի հունիսի 20-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,010596 ա. մ., առավելագույնը մոտենում է 2,6826 ա. մ. հեռավորության վրա և հեռանում 3,3386 ա. մ.։ Արեգակի շուրջ մեկ ամբողջական պտույտ է կատարում 1907,99 երկրային օրվա ընթացքում, իր ուղեծրով շարժվելով միջինում 0,18868 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,33° անկյուն։
Սքոթ աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(876) Սքոթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օղի

Օղի (ռուս.՝ водка, լեհ.՝ wódka), պինդ ալկոհոլային թորած խմիչք, հիմնականում բաղկացած ջրից և էթանոլից։ Սովորաբար պատրաստվում է թթված նյութերի թորումից, մասնավորապես՝ ձավարեղենից և կարտոֆիլից, ինչպես նաև առանձին դեպքերում՝ մրգերից և շաքարից։
Օղու ալկոհոլային կազմը սովորաբար կազմում է 40% ալկոհոլ ըստ ծավալի (ԱԸԾ)։ Ռուսական, ուկրաինական, Էստոնական, լատվիական, լեհական, լիտվական և չեխական արտադրության oղիները հետևում են 40% ալկոհոլային մասնաբաժնին։ Եվրամիության անդամ երկրներում սահմանված ալկոհոլային մասնաբաժինը կազմում է 37,5% ԱԸԾ («Եվրոպական օղի»), իսկ Միացյալ Նահանգներում՝ 30% և բարձր։
Ավանդաբար օգտագործում են օղին գերադասող Արևելյան Եվրոպայի և Բալթիկ ծովյան երկրներւմ։ Հաճախ օգտագործվում է կոկտեյլների և խառնուրդային խմիչքների մեջ («Վոդկա Մարտինի», «Վոդկա տոնիկ», «Պտուտակահան», «Գրեյհաունդ», «Արյունոտ Մերի», «Սեքս լողափում» և այլն)։
Կանոնավոր օգտագործման և/կամ չարաշահման դեպքում կարող է առաջացնել ալկոհոլային կախվածություն։


== Ծանոթագրություններ ==
American Life (երգ)

American Life (երգ), Մադոննայի 2003 թվականի American Life ալբոմի սինգլը։ 
Կանադայում, Դանիայում, Իտալիայում, Ճապոնիայում և Շվեյցարիայում «American Life» սինգլը զբաղեցրել է առաջին հորիզոնականը հիթ-շքերթում։


== Թրեք-լիստեր և ֆորմատներ ==
Բրիտանական 2 x 12" վինիլ (W603T2), Ամերիկյան 2 x 12" վինիլ (0-42614)A1 «American Life» (Missy Elliott's American Dream Remix) - 4։49
A2 «American Life» (Oakenfold Downtempo Remix) - 5։32
B1 «American Life» (Peter Rauhofer's American Anthem Part 1) - 10։41
C1 «American Life» (Felix Da Housecat's Devin Dazzle Club Mix) - 6։10
C2 «Die Another Day» (Calderone & Quayle Afterlife Mix) - 8։52
D «American Life» (Peter Rauhofer’s American Anthem) (Part 2) - 9։06Բրիտանական պրոմո-CD (Ռեմիքսներ) (16658-2), Եվրոպական մաքսի-CD (Ռեմիքսներ) (W603CDX 9362 42614-2)«American Life» (Missy Elliott’s American Dream Remix) - 4։49
«American Life» (Oakenfold Downtempo Remix) - 5։32
«American Life» (Felix Da Housecat’s Devin Dazzle Club Mix) - 6։10
«American Life» (Peter Rauhofer’s American Anthem Part 1) - 10։41
«American Life» (Peter Rauhofer’s American Anthem) (Part 2) - 9։06
«Die Another Day» (Richard Humpty Vission Electrofried Mix) - 6։01Բրիտանական CD 1 (W603CD1 9362 42615-2), Ավստրալիական CD 1 (9362-42615-2)«American Life» (Radio Edit) - 4։27
«American Life» (Missy Elliott’s American Dream Remix) - 4։49
«American Life» (Peter Rauhofer’s American Anthem Part 1) - 10։41Բրիտանական CD 2 (W603CD2 9362 42616-2), Ավստրալիական CD 2 (9362-42616-2), Ճապոնական CD սինգլ(WPCR-11541)«American Life» (Radio Edit) - 4։27
«American Life» (Oakenfold Downtempo Remix) - 5։32
«American Life» (Felix Da Housecat’s Devin Dazzle Club Mix) - 6։10Ամերիկյան մաքսի սինգլ (42614-2)«American Life» (Missy Elliott’s American Dream Mix) - 4։49
«American Life» (Oakenfold Downtempo Remix) - 5։32
«American Life» (Felix Da Housecat’s Devin Dazzle Club Mix) - 6։10
«American Life» (Peter Rauhofer’s American Anthem) (Part 1) - 10։41
«American Life» (Peter Rauhofer’s American Anthem) (Part 2) - 9։06
«Die Another Day» (Richard Humpty Vission Electrofield Mix) - 6։01Ամերիկյան ընդլայնված CD սինգլ (16658-2), Եվրոպական CD սինգլ (5439-16658-2), Եվրոպական 12" վինիլ (W603T)«American Life» (Edit With Rap) - 4։27
«Die Another Day» (Calderone & Quayle Afterlife Mix) - 8։52


== Հիթ-շքերթներ ==


== Ծանոթագրություններ ==
Տորա է Պիչիլի

Տորա է Պիչիլի (իտալերեն՝  Tora e Piccilli ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1068 մարդ։ Բնակչության խտություն կազմում է 89 մարդ/կմ²։ Զբաղեցնում է 12 կմ² մակերես տարածք։ Փոստային ինդեքս՝ 81044, հեռախոսային կոդ՝ 0823։


== Բնակչություն ==


== Կապի տվյալներ ==
Հեռախոս՝ 0823 924227
Պաշտոնական կայք՝ http://toraepiccilli.asmenet.it Archived 2011-01-20 at the Wayback Machine.


== Արտաքին հղումներ ==
http://toraepiccilli.asmenet.it Archived 2011-01-20 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մարիա Պախես

Մարիա Խեսուս Պախես Մադրիգալ, առավել հայտնի որպես Մարիա Պախես, հուլիսի 28, 1963(1963-07-28), Սևիլյա, Իսպանիա), իսպանացի հայտնի ֆլամենկո պարուհի, պարուսույց։


== Կենսագրություն ==
Մարիա Պախեսը ծնվել է Սևիլյայում և պրոֆեսիոնալ կարիերան սկսել Անտոնիո Գեյդս պարախմբում։ Եղել է այնպիսի ֆիլմերում պարուսույց, ինչպիսիք են Կարմեն, Կախարդական սերը և Կառլոս Սաուրայի «Ֆլամենկո»-ն։ 1990 թվականին հիմնել է Մարիա Պախես պարախումբը։ Նրա պարում ազգային ֆլամենկոն ներկայացվում է արտաքին այլ տարրերի ուղեկցությամբ։
Մարիա Պախեսը և նրա պարախումբը հանդես են գալիս աշխարհի տարբեր բեմերի վրա՝ Բարիշնիկով արվեստի կենտրոն (Նյու Յորք, ԱՄՆ), Քենեդի կենտրոն (Վաշինգտոն, ԱՄՆ) և այլն։ 2000 թվականին եղել է «Իսպանական ժառանգություն» մրցանակաբաշխության պարային բեմադրիչը։ Պախեսն ընդգրկված է Մադրիդի Մշակութային խորհրդի կազմում։


== Մրցանակներ և պարգևներ ==
Ազգային պարարվեստի մրցանակ (1996)
Խիրարդիլյո մրցանակներ, Ֆլամենկո արվեստի բիենալե (4 անգամ)
Ազգային պարի մրցանակ (2002)
Լեոնիդ Մասինի մրցանակ (Իտալիա, 2004)
Ֆլամենկոն այսօր մրցանակ (2005)
Cultura Viva մրցանակ (2006)
Մշակութային մրցանակ, (Մադրիդ, 2007)
Խերես փառատոն (հանդիսատեսի մրցանակ, 2009)
Հուշամեդալ Անդալուսիայի համայնքից (2011)
Terenci Moiz միջազգային մրցանակ (2011)
Բուտակա մրցանակ իսպանական լավագույն թատերականացման համար (2011)
Խերես փառատոն (հանդիսատեսի մրացանակ, 2012)


== Ներկայացումներ ==
Sol y sombra (1990)
De la luna al viento (1994)
Riverdance (1995-1996)
El perro andaluz, Burlerías (1996)
La tirana (1998)
Flamenco Republic (2001)
Ilusiones FM (2002)
Canciones, antes de una guerra (2004)
Sevilla (2006)
Autorretrato (2008)
Flamenco y Poesía (2008)
Dunas (2009)
Mirada (2010)
Utopia (2011)
Autoretrato (2014)
Siete golpes y un camino (2014)


== Ֆիլմագրություն ==
Miradas 2 (փաստագրական) (2010–2011)
A escena (սերիալ) (2010)
Ànima (սերիալ) (2009)
Plácido y la copla (ֆիլմ) (2008)
La mandrágora (սերիալ) (2006)
The Late Late Show (սերիալ) (2003)
Riverdance: The New Show (1996)
Riverdance: The Show (1995)
Flamenco (1995)


== Ծանոթագրություններ ==


== Արտաքին հղումներ ==
Պաշտոնական կայք Archived 2012-01-17 at the Wayback Machine. (անգլ.)
Մարիա Պախեսը ֆլամենկո պարելիս
Արտաքսերքսես I

Արտաքսերքսես I (մ.թ.ա. մոտ 491 - 25 դեկտեմբեր 424), Աքեմենյան հարստության թագավոր Իրանում։ Գահակալել է մ.թ.ա. 465-424-ին, հոր՝ Քսերքսես թագավորի, և ավագ եղբոր՝ գահաժառանգ Դարեհի, պալատական դավադրությամբ սպանվելուց հետո։ 465-462-ին պատերազմել է թագապահանջ եղբոր՝ Վստասպի, դեմ և, հաղթելով նրան, միանձնյա իշխել։ Շարունակել է պատերազմը Հունաստանի դեմ, 454-ին Նեղոսի գետաբերանում խորտակել աթենական նավատորմիղը։ Սակայն 449-ին Սալամինի ճակատամարտում պարտվել է և ճանաչել Փոքր Ասիայի հունական քաղաքների անկախությունը։ Թաղվել է Նակշ-ի-Ռուստեմում։


== Ծանոթագրություններ ==


== Գրականություն ==
«Артаксеркс»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Энциклопедия Ираника: Артаксеркс I
Тураев Б.А.: История древнего Востока
Дандамаев М. А.: Политическая история Ахеменидской державы
Дьяконов М. М.: Очерк истории Древнего Ирана
Эрлихман В.В.: Правители мира
Նիժնյայա Սինյաչիխա

Նիժնյայա Սինյաչիխա (ռուս.՝ Нижняя Синячиха), գյուղ Ռուսաստանի Սվերդլովսկի մարզի Ալապաևսկոե քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հռենոսի ջրվեժ

Հռենոսի ջրվեժ (գերմ.՝ Rheinfall), հարթավայրային ամենամեծ ջրվեժը Շվեյցարիայում և ամբողջ ԵվրոպայումՋրվեժը գտնվում է Բարձր Հռենոսում՝ Հյուսիսային Շվեյցարիայում, Շաֆհաուզենի և Ցյուրիխի կանտոնների սահմանին, Նոյհաուզեն ամ Ռայնֆալ (Neuhausen am Rheinfall) և Լաուֆեն-Ուվիզեն/Դախսեն (Laufen-Uhwiesen/Dachsen) համայնքների միջև, Շաֆհաուզեն քաղաքի մերձակայքում։ Ամենամոտ գտնվող բնակավայրը Նոյհաուզեն ամ Ռայնֆալն է, որտեղ զբոսաշրջիկները կարող են դիտել նաև Վյորթ ամրոցը։
Ջրվեժն ունի 150 մետր լայնություն և 23 մետր բարձրություն։ Ձմռան ամիսներին ջրի միջին ծախսը վայրկյանում 250 խորանարդ մետր է, ամռանը՝ 600 խորանարդ մետր։ Ջրի ամենաառատ հոսքը, որ երբևէ արձանագրվել է, եղել է  վայրկյանում 1250 խորանարդ մետր (1965 թվականին), ամենանվազ հոսքը՝ վայրկյանում 95 խորանարդ մետր (1921 թվականին)։


== Գրականություն ==
Claudia Heitmann (Hrsg.): Der Rheinfall: Erhabene Natur und touristische Vermarktung. Schnell & Steiner, Regensburg 2015, ISBN 978-3-7954-2978-2. (Ausstellung: Der Rheinfall – Erhabene Natur und Touristische Vermarktung:  7. März bis 7. Juni 2015 in Mittelrhein-Museum Koblenz.)
Heinrich Gebhard Butz (Hrsg.): Sie waren am Rheinfall: der Rheinfall in der europäischen Literatur. Texte vom Mittelalter bis in die Gegenwart. Anthologie. Chronos, Zürich 2009, ISBN 978-3-03-400918-8.
Christian Wegner: Ranunculus fluitans und Rheinfallschaum: Zusammenhänge, Analytik und ökotoxikologische Bedeutung. EchinoMeida, Bürgel 2002, ISBN 3-9807629-2-0 (Zugleich Dissertation Uni Jena 2001 unter dem Titel: Ranunculus fluitans Lamk. und Rheinfallschaum.)


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
{{{1}}} Հռենոսի ջրվեժ. պաշտոնական կայք
Ջրվեժի հին նկարներ
Գավրիլ Կամոև

Գավրիլ (Գաբրիել) Ստեփանի Կամոև (փետրվարի 1, 1910(1910-02-01), Բաթում, Ռուսական կայսրություն - մարտի 18, 1960(1960-03-18), Քիշնև, Մոլդովական ԽՍՀ, ԽՍՀՄ), հրետանու հայազգի գեներալ-մայոր (1958), ԽՄԿԿ անդամ 1940 թվականից։ 1922 թվականին կամավոր մտել է կարմիր բանակի շարքերը։


== Կենսագրություն ==
Ծնվել է ցարական բանակում (Բաթումի մարզում) ծառայած գնդապետի ընտանիքում։ 1922 թվականին կամավոր մտնել է կարմիր բանակի շարքերը որպես երաժշտական խմբի սան։ Սակայն շուտով հետագա ծառայությունը շարունակելու համար տեղափոխվել է Երևանի Մյասնիկյանի անվան միացյալ զինվորական դպրոց։
1926 թվականին, պարտադիր ծառայության ժամկետն ավարտվելուց հետո, մնացել է գերաժամկետ ծառայության։ 1927 թվականին ուսման է ուղարկվել Մոսկվայի միջին հրամանատարական կազմի ռազմահրետանային դպրոցը, որն ավարտել է 1931 թվականին և նշանակվել 74-րդ հրետանային գնդի դասակի հրամատար։
1934 թվականին Կամոևն ավարտել է Ֆիզիկական կուլտուրայի պետական կենտրոնական ինստիտուտի ռազմական ֆակուլտետը։ Նրան նշանակել են Հյուսիսկովկասյան ռազմական օկրուգի 74-րդ Թամանյան հրաձգային դիվիզիայի ֆիզիկական կուլտուրայի հրահանգիչ։ 1936 թվականին նա ստանում է ավագ լեյտենանտի զինվորական կոչում։
1938 թվականին Կամոևը վաղաժամկետ ստանում է կապիտանի կոչում և նշանակվում հրետանային դիվիզիոնի հրամանատարի պաշտոնում։ Շուտով նա դառնում է 182-րդ հրետանային գնդի շտաբի պետ։
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների սկզբում եղել է 22-րդ հրաձգային դիվիզիայի 157-րդ հրետանային գնդի հրամանատարը։ Նրա կազմում Կամոևը մասնակցել է խորհրդա-գերմանական ճակատի տարբեր հատվածներում տեղի ունեցած մարտերին։ 1943 թվականից՝ 39-րդ խաղաղօվկիանոսյան հրաձգային դիվիզիայի հրետանու հրամանատարի տեղակալ։ Վերջին մարտերը նա անցկացրել է հրամանատարի պաշտոնում։
1947 թվականին ստացել է գնդապետի զինվորական կոչում։ 1950 թվականին ավարտել է Մ. Ֆրունզեի անվան ռազմական ակադեմիան, իսկ 1955 թվականին` ոսկե մեդալով ԽՍՀՄ գլխավոր շտաբի Վորոշիլովի անվան ռազմական ակադեմիան։
Հետպատերազմյան տարիներին վարել է պատասխանատու պաշտոններ. 1955-1958 թվականներին եղել է ռազմական օկրուգի հրետանու շտաբի պետ։ 1958 թվականին Գավրիլ Կամոևին շնորհվել է հրետանու գեներալ-մայորի զինվորական կոչում։ Կյանքի վերջին երկու տարիներին Կամոևը եղել է ռազմական օկրուգի հրետանու և հրթիռային զորքերի հրամանատար։ Ութ տարի նա եղել է հրետանային միավորման հրամանատար։
Մահացել է 1960 թվականի մարտի 18-ին։


== Պարգևներ ==
Պարգևատրվել է Լենինի, երեք անգամ` Կարմիր դրոշի և Կարմիր աստղի շքանշաններով։


== Ծանոթագրություններ ==
Դիրքորոշման կանոն

Դիրքորոշման կանոն, օրիենտացման կանոն, օրինաչափություն օրգանական քիմիայում, որոշում է տեղակալման կարգն արոմատիկ օղակում տեղակալիչի (դիրքորոշողի) առկայության դեպքում։ Էլեկտրոֆիլ արոմատիկ տեղակալման ժամանակ 1-ին կարգի տեղակալիչները կամ ակտիվացնող խմբերը (
  
    
      
        O
        H
        ,
        O
        R
        ,
        O
        C
        O
        R
        ,
        N
        
          H
          
            2
          
        
        ,
        N
        H
        R
      
    
    {\displaystyle OH,OR,OCOR,NH_{2},NHR}
  , ալկիլխմբեր, հալոգեններ ևն) նոր մուտք գործող խմբին ուղարկում են օղակի օրթո- և պարա- դիրքերը, 2-րդ կարգի տեղակալիչները կամ ապակտիվացնող խմբերը (
  
    
      
        S
        
          O
          
            3
          
        
        H
        ,
        N
        
          O
          
            2
          
        
        ,
        C
        O
        O
        H
        ,
        C
        O
        O
        R
        ,
        C
        N
      
    
    {\displaystyle SO_{3}H,NO_{2},COOH,COOR,CN}
   ևն)՝ մետա- դիրքը։ Իսկ մեղմ բնույթով տեղակալիչների (
  
    
      
        N
        O
        ,
        R
        C
        O
        ,
        C
        H
        C
        
          l
          
            2
          
        
        ,
        C
        
          H
          
            2
          
        
        N
        
          O
          
            2
          
        
      
    
    {\displaystyle NO,RCO,CHCl_{2},CH_{2}NO_{2}}
   ևն) դեպքում նկատվում է խառը դիրքորոշում։ Դիրքորոշման էֆեկտը պայմանավորված է տեղակալիչի ազդեցության ներքո մոլեկուլում էլեկտրոնային խտության վերաբաշխմամբ, որն իրականացվում է պարզ և զուգորդված կապերով։ 1-ի կարգի տեղակալիչները մեծացնում են օղակի հատկապես օրթո- և պարա- դիրքերի էլեկտրոնային խտությունը, իսկ 2-րդ կարգի տեղակալիչները՝ ընդհակառակը, փոքրացնում են։ Արոմատիկ օղակում մի քանի տեղակալիչների առկայության դեպքում դժվար է կանխատեսել տեղակալման ուղղությունը և գնահատել տարբեր իզոմերների հարաբերությունը խառնուրդում։ Տեղակալման ուղղությունը, իզոմերների հարաբերությունը, դիրքորոշման էֆեկտը (ռեակցիայի ընտրողականությունը) կախված են ռեակցիայի ջերմաստիճանից, փոխազդող նյութի, լուծիչի և կատալիզատորի բնույթից և տարածական գործոններից։ Նուկլեոֆիլ արոմատիկ տեղակալման դեպքում նկատվում է քննարկված տեղակալիչների հակառակ դիրքորոշման էֆեկտ, իսկ ռադիկալային տեղակալման դեպքում տեղակալիչի փոփոխումից օղակի ակտիվացում կամ ապակտիվացում չի նկատվում։ Դիրքորոշման կանոնի գործնական նշանակությունը հատկապես մեծ է կիրառական օրգանական քիմիայում՝ ներկերի, դեղանյութերի, հոտավետ նյութերի, սինթետիկ խեժերի և այլ նյութերի արտադրության պրոցեսում։ Դիրքորոշման կանոնը քիմիայի տեսության հիմնական դրույթներից մեկն է, նրանով են զարգացել և ստուգվել նյութի փոխազդման ունակության և մոլեկուլում ատոմների փոխադարձ ազդեցության բազմաթիվ ընդհանուր հարցերը։ Դիրքորոշման կանոնը հնարավորություն է տալիս նպատակասլաց ձևով լուծել օրգանական սինթեզի խնդիրներն արոմատիկ միացությունների բնագավառում։


== Տես նաև ==
Օրթո․․․, մետա․․․, պարա․․․
(8031) Վիլյամդանա

(8031) Վիլյամդանա (անգլ.՝ Williamdana), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 7-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,2928 ա. մ., առավելագույնը մոտենում է 2,15 ա. մ. հեռավորության վրա և հեռանում 2,4356 ա. մ.։ Արեգակի շուրջ մեկ ամբողջական պտույտ է կատարում 1268,08 երկրային օրվա ընթացքում, իր ուղեծրով շարժվելով միջինում 0,283893 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8031) Վիլյամդանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տունզասու

Տունզասու (ռուս.՝ Тунзассу), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տուտույաս գետի աջ ափին՝ 25 կմ հեռավորության վրա։ Գետի երկարությունը 25 կմ է։ Գետաբերանից 9 կմ հեռավորության վրա, աջ ափին թափվում է գետ՝ Փոքր Տունզասու։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լա Էնկարնասիոն թագավորական մենաստան

Լա Էնկարնասիոն թագավորական մենաստան գործող կուսանոց-մենաստան Մադրիդում։ Հիմնադրվել է 1611 թվականին Ֆիլիպ III թագավորի կնոջ՝ Մարգարիտ Ավստրիացու նախաձեռնությամբ։ Քանի որ մենաստանը եղել և մնում է որպես տուն, այն պատկանում էր վերին դասի ներկայացուցիչներին, որն էլ համարվում է Իսպանիայի ամենահարուստ և ծաղկուն վանքերից մեկը Իսպանիայում։
Շենքի ճարտարապետը եղել է վանական Ալբերտո դե լա Մադրե Դիոսը։ Կառուցումը տևել է 1611-1616 թվականները։ Շենքի ճակատամասը կառուցվել է էռերեսկո ոճով, որն էլ դարձել է մի շարք իսպանական եկեղեցիների ճարտարապետական մոդելը։
Վանքում տեղ են գտել քրիստոնեական սրբերի մասունքներ, մասնավորապես Սուրբ Յանուարյուսի և Սուրբ Պանտելեիմոնի արյունները։ Համարվում է, որ Սուրբ Պանտելեիմոնի արյունը ամեն տարվա հուլիսին 27-ին՝ սրբի հիշատակության օրը, դառնում է հեղուկ։
Վանքում կա ազգային ժառանգության թանգարան, որն ազատ էլ այցելության համար։


== Պատմություն ==
Վանքի կառուցման հիմանական նախաձեռնողը Սավոյայի դքսուհի Մարգարիտա Ավստրիացին է, դրա համար էլ մադրիդցիների շրջանում մենաստանը հայտնի է որպես Լաս Մարգարիտաս։ Վանքը ծառայել է որպես հիշատակվի 1609 թվականի Մավրերի վտարումը։
Թագուհին մտերիմ հարաբերությունների մեջ էր Վալյադոլիդ քաղաքի ավգուստինուհիների հետ (Օգոստինիոսյան միաբանության միանձնուհիներ), որտեղից և ժամանել էր վանքի առաջին միաձնուհի Մարիաննա դե Սան Խոսեն։ Նրան ուղեկցում էր Ֆրանսիսկի դե Սան Ամբրոսիոն, Կատալինա դե լա Էնկարնասիոնը և Իզաբելլա դե լա Կրուսը։ Սպասելով վանքի շինարարության ավարտին, որը դառնալու էր նրանց նոր տունը, միանձնուհիները ստիպված եղան ապրել Սուրբ Իզաբելլի թագավորական պալատում։
Շենքը կառուցվեց մի վայրում, որտեղ մարկիզ դե Պոզասի տներն էին։ Տեղանքը արքան գնել էր սեփականատերերից։ Արքան մեաստանի կառուցման առաջին քարը դրեց Տոլեդոյան արքեպիսկոպոս Բերնարդո դե Ռոխասի և Սանդովալի օրհնությամբ, որն էլ կատարվեց մեծ հանդիսավորությամբ։ Մի քանի ամիս անց, 1611 թվականի հոկտեմբերի 3-ին թագուհին մահացավ։ Նա ակտիվորեն նպաստում էր մենաստանի կառուցմանը, սակայն այդպես էլ չտեսավ նրա ավարտը։
1616 թվականին հուլիսի 2-ին կայացավ վանքի հանդիսավոր բացումը։ Դրա առթիվ տոնակատարությունը տևեց առավոտից մինչև երեկո։ Արքան՝ ընտանիքի և պալատականների ուղեկցությամբ վանք եկավ երեկոյան ծառայության ժամանակ, որն անցկացնում էր Հնդկաստանի պատրիարք Դիեգո դե Գուսմանը։
18-րդ դարում եկեղեցին տուժել է հրդեհից, և նրա վերակառուցումով զբաղվեց Վենտուրա Ռոդրիգեսը։ Հասարակության համար վանքը բացվել է 1965 թվականին։ 20-րդ դարի 70-ական թվականներին վանքի առջև տեղադրվել է իսպանացի դրամատուրգ Լոպե դե Վեգայի արձանը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Путеводитель по Мадриду. Реаль Монастерьо де ла Энкарнасьон Archived 2017-08-14 at the Wayback Machine.
ТурИнфо. Достопримечательности Мадрида
Répide, Pedro de, Las calles de Madrid. Editorial Afrodisio Aguado, S.A., Madrid, 1981. ISBN 84-202-0001-8
Վերխնեվիլյույսկի ուլուս

Վերխնեվիլյույսկի ուլուս (ռուս.՝ Верхневилюйский улус, район, յակուտ.՝ Үөһээ Бүлүү улууһа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1771 թվականին։ Վարչական կենտրոնը՝ Վերխնեվիլյույսկ։


== Աշխարհագրություն ==
Շրջանի տարածքի մակերեսը կազմում է 43170 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21279 մարդ։ Բնակչության խտությունը կազմում էր 0, 49 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)